APSTIPRINĀTS

ar VAS “Latvijas dzelzceļš” iepirkuma komisijas

2023.gada 6.marta 5.sēdes protokolu

**VAS “Latvijas dzelzceļš”**

**sarunu procedūrā ar publikāciju “110kV spriegummaiņu nomaiņa vilces apakšstacijā “Saulkrasti””**

**(iepirkuma identifikācijas nr. LDZ 2023/23-SPAV, atkārtots iepirkums)**

(turpmāk – iepirkums)

**Skaidrojums Nr.2**

|  |  |
| --- | --- |
| **Jautājums** | **Atbilde** |
| 02.03.2023. | 06.03.2023. |
| ***Par sarunu procedūru “110kV spriegummaiņu nomaiņa vilces apakšstacijā “Saulkrasti”” (iepirkuma identifikācijas Nr. LDZ 2023/23-SPAV)***Lūdzam Pasūtītāju papildināt nolikuma 1.6. punktu ar iespēju iesniegt piedāvājumu elektroniski, parakstot to ar drošu elektronisko parakstu un nosūtot to uz nolikuma 1.3. punktā norādītās Pasūtītāja kontaktpersonas e-pastu, papildus, neparedzot obligātu prasību iesniegt piedāvājumu papīra formā.Pasūtītājs var paredzēt piedāvājuma šifrēšanas iespēju, gadījumā, ja vēlas nodrošināt papildus aizsardzību pret elektroniskā piedāvājuma pāragru atvēršanu.Piedāvājuma iesniegšana elektroniski ir nepieciešama, jo lielākā daļa piedāvājuma sagatavošanā iesaistīto personu strādā attālināti un tām ir mobilas darba vietas, t.sk. objektos ārpus Latvijas. **Ņemot vērā to, ka šādi grozījumi ir uzskatāmi par nenozīmīgiem, Pasūtītājam nav jāpagarina piedāvājuma iesniegšanas termiņš.** | Iepirkuma komisija pieņems elektroniski iesniegtu piedāvājumu. Iepirkuma dokumentos grozījumi netiek veikti, bet pretendents ir tiesīgs iesniegt piedāvājumu (visus piedāvājuma dokumentus) elektroniskā formā, parakstot piedāvājuma dokumentus ar drošu elektronisko parakstu.Šajā gadījumā pretendentam jāapzinās, ka netiek nodrošināta dokumenta satura neredzamība (konfidencialitāte), jo dokumenta teksts ir redzams uzreiz pēc atsūtīšanas. Pasūtītāja dokumentu pārvaldības sistēma nenodrošina, lai elektroniski iesniegtie dokumenti tiktu atvērti tikai iepirkuma nolikumā noteiktajā laikā.Elektroniski piedāvājumu var iesniegt, nosūtot iepirkuma nolikumā norādītajai kontaktpersonai uz e-pastu: iveta.dementjeva@ldz.lv. |